b'\n_START_ARTICLE_\nPlasma\n_START_PARAGRAPH_\nPlasma (ogs\xc3\xa5 kaldet ioniseret gas) betegner inden for fysik og kemi en energirig tilstand for et stof p\xc3\xa5 gasform, hvor en eller flere af dets elektroner i yderste skal er blevet adskilt fra atomet. Dette resulterer i en samling af ioner og elektroner, som ikke l\xc3\xa6ngere er bundet sammen. _NEWLINE_Plasma er den 4. tilstandsform for atomer og molekyler, hvoraf den f\xc3\xb8rste er fast form (solid), den anden er flydende form/v\xc3\xa6ske (liquid) og den tredje er gasform (gas)._NEWLINE_Gas-atomerne er positivt ladede, mens elektronerne i plasmaet er negativt ladede. Plasma er udadtil elektrisk neutralt, da gas-atomerne og elektronerne udligner hinandens ladning. _NEWLINE_Denne tilstand for materie blev f\xc3\xb8rst opdaget af Sir William Crookes i 1879 og blev navngivet "plasma" af Irving Langmuir i 1928.'